เซี่ยงไฮ้คอมโพสิตปิดบวก 5.20 จุด รับ PMI ภาคการผลิตแข็งแกร่ง
เซี่ยงไฮ้คอมโพสิตปิดบวก 5.20 จุด รับ PMI ภาคการผลิตแข็งแกร่ง
1 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดบวก 5.20 จุด หรือ +0.16% แตะที่ 3,246.93 จุด ขานรับความแข็งแกร่งของดัชนีผู้จัดการฝ่ายจัดซื้อ (PMI) ภาคการผลิตของจีนในเดือนก.พ.
สำนักงานสถิติแห่งชาติจีนรายงานว่า ดัชนีผู้จัดการฝ่ายจัดซื้อ (PMI) ภาคการผลิตเดือนก.พ.ขยายตัวที่ระดับ 51.6 จากระดับของเดือนม.ค.ที่ 51.3 ทำสถิติขยายตัวติดต่อกันเป็นเดือนที่ 7 และเป็นหลักฐานที่บ่งชี้เพิ่มเติมว่า เศรษฐกิจจีนซึ่งมีขนาดใหญ่เป็นอันดับสองของโลกยังคงมีเสถียรภาพ แม้เศรษฐกิจโลกเผชิญกับความไม่แน่นอน
ส่วนดัชนี PMI ภาคการผลิตของจีน ซึ่งมาร์กิตจัดทำร่วมกับไฉซิน ขยายตัวที่ระดับ 51.7 ในเดือนก.พ. ซึ่งเพิ่มขึ้นจากระดับ 51.0 ในเดือนม.ค. และสูงกว่าที่นักวิเคราะห์คาดการณ์ไว้ที่ 50.8 
ทั้งนี้ ดัชนี PMI ที่เคลื่อนไหวเหนือระดับ 50 บ่งชี้ว่าภาคการผลิตของจีนยังขยายตัว และดัชนีที่เคลื่อนไหวต่ำกว่า 50 บ่งชี้ถึงภาวะหดตัวในภาคการผลิต